4f6498eae8c0785bc9987c1c10a50163
Οδηγίες αισθητικής για το σπίτι…
christoulab.gr
2020.16
Μένουμε σπίτι! Μετά τα αναγκαία μέτρα του κράτους και για την καλύτερη αντιμετώπιση της πανδημίας του covid-19 το christoulab θα παραμείνει κλειστό για 14 τουλάχιστον μέρες.

Πανικός; Για την αισθητική όχι απαραίτητα. Αν και είναι μεγάλο διάστημα που δεν θα σας παρέχουμε τις υπηρεσίες μας, μπορείτε να κάνετε πολλά πράγματα σπίτι. Και το πιο σημαντικό να μην κάνετε λάθη που μπορεί να σας φέρουν πίσω στις συνεδρίες σας όταν επιστρέψετε στο ινστιτούτο. Για να δούμε μερικά από αυτά:
**Προϊόντα:**


Δεν σταματάμε τις θεραπείες με προϊόντα στο σπίτι. Συνεχίζουμε σύμφωνα με τις οδηγίες που μας έχουν δοθεί από την αισθητικό μας όσο αφορά ακμή, αντιγήρανση κλπ. Αν το προϊόν σας τελειώσει σε αυτό το διάστημα, επικοινωνήστε μαζί μας να σας στείλουμε. Αν ξεχάσετε τις οδηγίες πάλι, μπορείτε να μας βρείτε κανονικά στο τηλέφωνό μας **2741024656.**
**Αποτρίχωση:**


Εδώ ανάλογα την θεραπεία που ακολουθείτε πρέπει να δράσετε και ανάλογα.
Αν κάνετε αποτρίχωση με βελόνα ριζική, και κάποιες τρίχες έχουν αρχίσει να εμφανίζονται μετά από μέρες, **ΜΗΝ τραβήξετε τις τρίχες με τσιμπιδάκι**. Μπορείτε να τις κόψετε με ψαλιδάκι χαμηλά ώστε να μην ενοχλούν όσο χρειαστεί. Το τσιμπιδάκι θα κάνει κακό στην θεραπεία με ριζική.
Αν κάνετε αποτρίχωση με ipl/laser και μέσα στο διάστημα που θα είσαστε σπίτι είχαμε να κάνουμε συνεδρία, μπορείτε να ξυρίσετε την περιοχή ώστε να μην σας ενοχλεί η τριχοφυΐα χωρίς να επηρεάσει την συνολική θεραπεία. **ΜΗΝ κάνετε με κερί αυτές τις τρίχες** καθώς θα δημιουργήσει πρόβλημα.
**Σώμα/Αδυνάτισμα:**


Όσο αφορά θεραπείες αδυνατίσματος, δίαιτα κλπ μερικοί απλοί κανόνες είναι οι εξής:

-Προσπαθήστε να μην τσιμπολογάτε.
-Κρατήστε σταθερές τις ώρες γευμάτων, και ενδιάμεσων σνακ.
-Μην μένετε στην κουζίνα πολύ ώρα. Υπάρχουν και άλλα δωμάτια.
-Μην κάθεστε στον καναπέ ή στο κρεβάτι πολλές ώρες. Προσπαθήστε κάθε 30 με 60 λεπτά να σηκώνεστε. Κάντε όσες δουλείες είχατε αφήσει στο σπίτι λόγω έλλειψης χρόνου.
-Προσπαθήστε να κρατήσετε την φυσική σας κατάσταση παρά το κλείσιμο του γυμναστηρίου. Υπάρχουν πολλές οδηγίες στο internet για γυμναστική στο σπίτι χωρίς όργανα, και σε διάφορες διάρκειες ή εντάσεις. Πολύ χρήσιμα εργαλεία σε αυτό είναι το σχοινάκι ή οι σκάλες.

Η ζωή δεν σταμάτησε. Αρκεί να προσαρμόσουμε την καθημερινότητά μας και να μην παραμελήσουμε τον εαυτό μας. Καλή δύναμη σε όλους και με σοβαρότητα απέναντι στις οδηγίες του κράτους.
Το christoulab θα είναι μαζί σας σύντομα.
Μέχρι τότε μπορείτε να μας βρείτε στο 2741024656 για οδηγίες ή αποστολή προϊόντων.

Ευχαριστούμε

![](https://christoulab.gr/wp-content/uploads/2020/03/christou.jpg)
dc87a682989c64f524b8f470af17177c
​Ρετινόλη και βιταμίνη c: Συνύπαρξη υπό όρους
christoulab.gr
2020.16
Θεωρούνται-και δικαίως-δύο από τα αποτελεσματικότερα αντιγηραντικά συστατικά. Η μεταξύ τους σχέση όμως είναι πολύπλοκη και αρκετά…ανταγωνιστική. **Πώς μπορούμε να εντάξουμε και τα δύο στην καθημερινή μας ρουτίνα περιποίησης, χωρίς να χάσουν τη δύναμή τους;**
**Είναι τα καλύτερα όπλα που διαθέτουμε απέναντι στις ρυτίδες, τη χαλάρωση, τις δυσχρωμίες, το οξειδωτικό στρες, την έλλειψη φωτεινότητας της επιδερμίδας.** Η παρουσία, είτε της ρετινόλης, ή της βιταμίνης c σε μια καλλυντική σύνθεση είναι εγγύηση ότι τα καλά αποτελέσματα δεν θα αργήσουν να φανούν. Τι γίνεται όμως όταν θέλουμε να χρησιμοποιήσουμε και τα δύο δραστικά συστατικά μαζί;


Εδώ τα πράγματα αρχίζουν λίγο να μπερδεύονται. Η περίφημη “συνέργεια” των ενεργών συστατικών -δηλαδή η ικανότητα του ενός να ενισχύει τη δράση του άλλου- την οποία τόσο συχνά τονίζουμε όταν μιλάμε για κρέμες και ορούς, στην περίπτωση των προϊόντων με ρετινόλη και βιταμίνη c, απλά δεν ισχύει. Βλέπετε, η σχέση τους είναι ανταγωνιστική. Αν προσπαθήσουμε να τα αναμείξουμε ή να κάνουμε layering-εφαρμόζοντας το ένα μετά το άλλο- το μόνο που θα καταφέρουμε είναι το ένα δραστικό συστατικό να μειώσει τη δράση του άλλου! Ας δούμε λοιπόν τι ακριβώς συμβαίνει μεταξύ τους και πώς μπορούμε να …γεφυρώσουμε τις διαφορές τους για να αξιοποιήσουμε τα οφέλη και των δύο.


**Ένα****ph ανάμεσά τους**


Η επιστήμη μας μαθαίνει πως τα συστατικά που περιέχουν τα προϊόντα περιποίησης είναι αποτελεσματικά σε ένα συγκεκριμένο περιβάλλον ph. Η ρετινόλη και τα παράγωγά της είναι πιο αποτελεσματική όταν το ph κυμαίνεται μεταξύ 5.0 και 6.0, ενώ το l-ασκορβικό οξύ, δηλαδή η καθαρή βιταμίνη c, χρειάζεται ph από 3.5 και κάτω-ή και καθόλου, στην περίπτωση της άνυδρης βιταμίνης c-, για να μπορεί να διεισδύσει στις βαθύτερες στιβάδες της επιδερμίδας. Αυτό το… κενό είναι που δημιουργεί το πρόβλημα. Αν τα δύο συστατικά βρεθούν μαζί, το μεν ph της ρετινόλης θα πέσει και θα γίνει πιο όξινο, ενώ το ph της βιταμίνης c θα ανέβει. Αποτέλεσμα; η πρώτη θα είναι λιγότερο ενεργή και η δεύτερη δεν θα καταφέρει να διεισδύσει. Με μια κουβέντα, και οι δύο θα είναι λιγότερο αποτελεσματικές…


![](https://christoulab.gr/wp-content/uploads/2020/03/korres-112x300.jpg)
![](https://christoulab.gr/wp-content/uploads/2020/03/1_fresh_pressed_clinical_2-195x300.jpg)
**Κάθε κανόνας και οι εξαιρέσεις του.**Η τάση…αλληλο-αποσταθεροποίησης ρετινόλης και βιταμίνης c ατονεί όταν στη θέση του l-ασκορβικού οξέος βρίσκεται ένα από τα παράγωγά του το οποίο μετατρέπεται σε καθαρή βιταμίνη c όταν έρθει σε επαφή με τα κύτταρα της επιδερμίδας. Τα παράγωγα της βιταμίνης c είναι μεν λιγότερο δραστικά, έχουν όμως και πολλά πλεονεκτήματα. Είναι πιο σταθερά, λιγότερο ερεθιστικά και το σημαντικότερο, το ph τους είναι σχεδόν το ίδιο με αυτό της ρετινόλης, γεγονός που επιτρέπει την αρμονική συνύπαρξή τους. Χαρακτηριστικά παραδείγματα, το magnesium ascorbyl phosphate (με ph από 6.0 έως 7.0), το ascorbyl tetraisopalmitate (με ph από 4.0 έως 6.0), το ascorbyl glucoside (με ph από 5.0 έως 7.0) κ.α. *skingurus favourites*: **korres,**wild rose, διφασικό booster λάμψης με 15% super vitamin c (τετρα-ισοπαλμιτικό ασκορβύλιο, ένα ισχυρό παράγωγο της βιταμίνης c) και λάδι από άγριο Τριαντάφυλλο. **medik8**, r-retinoate youth activating cream day & night, αντιγηραντικός ορός-κρέμα με συνδυασμό ρετινοϊκής ρετινόλης και ενός παραγώγου της Βιταμίνης c.
**Και****μαζί****και****χώρια**


Υπάρχει τρόπος να απολαύσουμε τα οφέλη τόσο της ρετινόλης όσο και της καθαρής βιταμίνης c χωρίς…εκπτώσεις στην αποτελεσματικότητά τους; Ναι, μας λένε οι ειδικοί, αρκεί να τις εντάξουμε στη ρουτίνα περιποίησης, στη σωστή θέση και ώρα. Οι επιλογές που έχουμε είναι τρεις:


**Βιταμίνη****c το πρωί, ρετινόλη το βράδυ.**Είναι ο απλούστερος και ενδεχομένως ο καλύτερος τρόπος να επωφεληθούμε στο 100% τη δράση τους. Το πρωί, η αντιοξειδωτική βιταμίνη c θα προσφέρει μια ισχυρή ασπίδα προστασίας από τις ακτίνες uv και την αστική ρύπανση, θα προλάβει τον σχηματισμό κηλίδων και θα χαρίσει λάμψη στην επιδερμίδα, ενώ συγχρόνως θα ενισχύσει την παραγωγή κολλαγόνου. Η ρετινόλη θα αναλάβει δράση το βράδυ-είναι άλλωστε γνωστό ότι προτιμά το…σκοτάδι. Θα επιταχύνει τον μεταβολισμό των κυττάρων, θα επανορθώσει τις φθορές τους και σταδιακά θα λειάνει εκ των έσω τις ρυτίδες.


*skingurus**favourites*: **clinique**, fresh pressed clinical™ daily and overnight boosters with pure vitamins c 10% + a (retinol), ενισχυμένη φροντίδα για χρήση πρωί και βράδυ με Καθαρή Βιταμίνη c 10% και Ρετινόλη. **la roche posay**, pure vitaminc 10, αντιρυτιδικό serum με υψηλή συγκέντρωση καθαρής Βιταμίνης c. **frezyderm**, skin restart vit a cream booster velvet concentrate, υπερσυμπυκνωμένη σύνθεση ενίσχυσης της κρέμας νύχτας με εστέρα βιταμίνης Α.


![](https://christoulab.gr/wp-content/uploads/2020/03/medik8-124x300.jpg)
![](https://christoulab.gr/wp-content/uploads/2020/03/lrp2-90x300.jpg)
**Βιταμίνη****c και ρετινόλη, νύχτα παρά νύχτα.**Μολονότι ηβιταμίνη c θεωρείται …πρωινός τύπος, μπορεί κάλλιστα να ενταχθεί στη βραδινή ρουτίνα περιποίησης, εναλλάξ με την ρετινόλη. Σύμφωνα με τελευταίεςεπιστημονικές μελέτες η αντιοξειδωτική προστασία καλό είναι να συνεχίζεται και τη νύχτα γιατί η οξειδωτική φθορά συνεχίζεται ώρες μετά την έκθεσή μας στη uv ακτινοβολία και τους ρύπους. Επιπλέον, η διαδικασία επανόρθωσης που ακολουθούν τα κύτταρα τη νύχτα, παράγει και αμέτρητες τοξικές ελεύθερες ρίζες τις οποίες για να εξουδετερώσουν χρειάζεται να καταβάλλουν μεγάλες δυνάμεις με αποτέλεσμα καθυστερεί η ανάπλαση της επιδερμίδας. Τι καλύτερο λοιπόν από μια γενναία δόση αντιοξειδωτικής βιταμίνης c και στις μικρές ώρες… *skingurus favourites:***mario****badescu**, vitamin c serum, ανάλαφρος αντιοξειδωτικός ορός με καθαρή βιταμίνη c. Χρησιμοποιείται κάθε δεύτερη νύχτα (www.sephora.gr). **isdin**, isdinceutics, flavo-c melatonin , επανορθωτικός, αντιοξειδωτικός ορός νύχτας σε αμπούλες, με βιταμίνη c ([www.isdin.com/el-gr/](http://www.isdin.com/el-gr/)). **version,** c35%, συμπυκνωμένος, αντιοξειδωτικός, ορός νύχτας με 35% καθαρή βιταμίνη c, για ξηρές και πολύ ξηρές επιδερμίδες. (<https://www.versionderm.gr/el/>).

**Βιταμίνη****c****και ρετινόλη, μαζί αλλά με το…ρολόι.**Είναι ίσως ο πιο χρονοβόροςτρόπος συνύπαρξης, αλλά αν δεν… νυστάζετε μπορείτε να τον εφαρμόσετε άφοβα. Απλώνετε πρώτα τη βιταμίνη c, που έχει το χαμηλότερο ph, περιμένετε 30 λεπτά για να επανέλθει το ph της επιδερμίδας στα φυσιολογικά του επίπεδα και στη συνέχεια εφαρμόζετε την κρέμα με ρετινόλη. *skingurus**favourites*: **skinceuticals**, correct retinol 0.3, φροντίδα νύχτας υψηλής αποτελεσματικότητας με 0.3% καθαρή ρετινόλη. **skourasmed**, 1% pure retinol, δραστικός αντιγηραντικός ορός νύχτας με ρετινόλη υψηλής καθαρότητας

![](https://christoulab.gr/wp-content/uploads/2020/03/3_skinceuticals-81x300.jpg)
Για περισσότερες πληροφορίες καλέστε μας στο **2741024656.**


*Πηγή: https://www.skingurus.gr/show/?id=2576&fbclid=iwar2ocvev7cwwqo\_bz2wfjwrknx4w14l8jdjcpxdg0uc3yjmwd1ulwh\_dqiy
b0d44f09e95b9b289d9cc6b719e750b9
Τι να κάνετε για τα σημάδια από ακμή και σπυράκια: Βασικός οδηγός
christoulab.gr
2020.16
Αν έχετε σημάδια ακμής που σας έχουν αφήσει κάποιες “ουλές” στο δέρμα σας, δεν χρειάζεται να “τα βάψετε μαύρα”.

Υπάρχουν πολλοί τρόποι για να θεραπεύσετε τα σημάδια από **ακμή**, όπως τα σπυράκια, και να εμποδίσετε την εμφάνιση και δημιουργία νέων.
**Κρέμες με κορτιζόνη**


Αν ουλή σας είναι κόκκινη ή πρησμένη, χρησιμοποιήστε μια κρέμα κορτιζόνης για να ηρεμήσει το δέρμα σας. Η κορτιζόνη απορροφάται από τα κύτταρα του δέρματος και μειώνει τη φλεγμονή. Μπορείτε να αγοράσετε κρέμες με κορτιζόνη χωρίς ιατρική συνταγή.
Στη συνέχεια, πρέπει να εστιάσετε στην ελάφρυνση του σκούρου αποχρωματισμού που αφήνουν αυτά τα σημάδια.
Η υδροκινόνη, ένα δημοφιλές μέσο λεύκανσης του δέρματος, απορρίπτεται τώρα τελευταία και παραλείπεται από πολλές κρέμες προσώπου, επειδή υπάρχουν ενδείξεις ότι προκαλεί σε ερεθισμό και έχει καρκινογόνες ιδιότητες. Αλλά υπάρχουν και άλλα συστατικά σε κρέμες για το δέρμα που πωλούνται χωρίς ιατρική συνταγή και τα οποία μπορούν να σας βοηθήσουν. Το κοξικό οξύ (kojic – ένα φυσικό μέσο λεύκανσης του δέρματος από εκχύλισμα μανιταριών), η αρβουτίνη (arbutin – από εκχύλισμα κουμαριάς) και η βιταμίνη c (ασκορβικό οξύ) είναι πολύ καλές εναλλακτικές λύσεις συστατικών, για να τα αναζητήσετε σε κρέμες λεύκανσης.
**Θεραπείες λέιζερ και filler**


Εάν τα σημάδια ακμής σας δεν “σβήνουν” από μόνα τους, μπορεί να είναι η ώρα να κλείσετε ένα ραντεβού με το δερματολόγο σας. Σε μία έως τρεις συνεδρίες θεραπείας με λέιζερ, το δέρμα σας θα είναι λείο, ενώ θα αυξηθεί και ο σχηματισμός νέου κολλαγόνου. Το κολλαγόνο είναι η πρωτεΐνη που αποτελεί το βασικό δομικό συστατικό του δέρματος. Το νέο κολλαγόνο θα βοηθήσει το δέρμα σας να “γεμίσετε” τις ουλές της ακμής.
Οι ενέσεις “πλήρωσης/γεμίσματος” των ουλών μπορούν επίσης να σας βοηθήσουν να βελτιώσετε την όψη του δέρματος σας. Όμως, το μειονέκτημα στην πληρωτική μέθοδο είναι ότι θα πρέπει να επαναλαμβάνεται κάθε 4 έως 6 μηνών, καθώς το προϊόν απορροφάται στο δέρμα με την πάροδο του χρόνου.
**Υπομονή**


Το “κλειδί” για να φύγουν τα σημάδια της ακμής είναι η υπομονή. Λίγες εβδομάδες αφότου δημιουργηθεί μια ουλή, νέα αιμοφόρα αγγεία θα δημιουργηθούν στην τραυματισμένη περιοχή και θα θρέψουν το δέρμα. Αυτός είναι και ο λόγος που στην αρχή τα σημάδια έχουν ροζ-κοκκινωπή απόχρωση.
Μήνες αργότερα, το κολλαγόνο θα αρχίσει να σχηματίζεται και πάλι, συμπληρώνοντας το τραυματισμένο τμήμα του δέρματος. Επειδή η κυστική ακμή (η πι βαριά μορφή, που αφήνει σημάδια και ουλές) καταστρέφει το δέρμα και το λίπος, μπορεί να χρειαστεί ακόμα και ένα έτος για να “ξεθωριάσουν” τα σημάδια.
**Πώς να αποτρέψετε τα σημάδια ή τις ουλές από την ακμή**
* **Μείνετε μακριά από τον ήλιο.** Εκθέτοντας τα σημάδια στον ήλιο μπορεί να τα κάνετε να σκουρύνουν και να επιβραδύνετε τη διαδικασία επούλωσης. Πώς; Η υπεριώδης ακτινοβολία διεγείρει τα μελανοκύτταρα (τα κύτταρα που παράγουν χρωστική ουσία), οδηγώντας σε περαιτέρω αποχρωματισμό. Πριν βγείτε έξω από το σπίτι, βάλτε αντηλιακό ευρέως φάσματος με δείκτη προστασίας (spf) 30 ή υψηλότερο.
* **Μην πειράζετε και συμπιέζετε τα σπυράκια.**Οι ουλές, οι οποίες αποτελούνται κυρίως από κολλαγόνο, είναι ο τρόπος του σώματός σας για να αυτοεπισκευαστεί. Τα σημάδια ακμής δημιουργούν συνήθως “βαθουλώματα” λόγω της απώλειας κολλαγόνου από την έντονη φλεγμονή. Επίσης, αν πειράζετε/σπάτε τα σπυράκια προκαλείτε περισσότερη φλεγμονή και τραυματισμό της επιδερμίδας σας, κάτι που αυξάνει τον αποχρωματισμό και τις ουλές. Η συμπίεση ή η προσπάθεια να σπάσετε ένα σπυράκι κάνει το πύον και τα βακτήρια να μπουν βαθύτερα στο δέρμα, προκαλώντας μεγαλύτερη ζημιά στο κολλαγόνο.


**ΠΡΟΣΟΧΗ: Μην χρησιμοποιείτε βιταμίνη Ε επάνω στις ουλές**


Μπορεί να έχετε ακούσει ότι η εφαρμογή της βιταμίνης Ε σε μια ουλή θα βοηθήσει να επουλωθεί γρηγορότερα. Αλλά σύμφωνα με μια μελέτη από το πανεπιστήμιο του Μαϊάμι, αυτή η μέθοδος έχει αντίθετα αποτελέσματα και παρεμποδίζει την επούλωση. Στη μελέτη, η βιταμίνη Ε είτε δεν είχε καμία επίδραση, είτε έκανε τα πράγματα χειρότερα για το 90% των συμμετεχόντων, ενώ το 33% εξ' αυτών ανέπτυξαν και δερματίτιδα εξ επαφής.

Πηγή: https://www.iatropedia.gr/omorfia/ti-na-kanete-gia-ta-simadia-apo-akmi-kai-spyrakia-vasikos-odigos/42412/

